open-index/open-wikipedia-markdown huggingface dataset:
Stigma

**Stigma** – dėmė arba tam tikra žymė perkeltine prasme. Terminas naudojamas daugelyje sričių, pradedant anatomija ir baigiant psichologija ar sociologija.

Stigmos – tai:
* Biologijoje:
** stigma – tam tikra dėmė ant kūno;
** stigma – kai kurių pirmuonių (pvz., euglenų ar valkčiadumblių) šviesai jautri organelė, kuri yra ties žiuželio pamatu ir svarbi fototaksiui;
** kvėptukas (kitaip *stigma*) – nariuotakojų kūno anga, kuria į aplinką atsiveria trachėjos (kvėpavimo sistemos dalis);
** stigma – viršutinė piestelės purkos dalis, neturinti epidermio, pro kurią į mezginę dygsta dulkiadaigis;
* Kitur;
** stigmos – žaizdos, atsiveriančios karštai tikintiesiems tose vietose (delnai, pėdos ir kitur), kur buvo sužeistas nukryžiuotas Kristus;
** stigma – žymė, dėl kurios žmonės priskiriami engiamųjų grupei ir diskriminuojami.


Image:Euglena scheme no arrows.svg|Euglenos schema. Raudona dėmelė ties žiuželio pamatu – akutė (kitaip – stigma)
Image:Osmoderma eremita stigma.jpg|Vabzdžio *Osmoderma eremita* kvėptukas, dar vadinamas stigma
Image:Scheme ant worker anatomy-numbered.svg|Skruzėlės darbininkės sandara. 17-tu numeriu pažymėtas kvėptukas (stigma)
Image:Large stigma.jpg|Žiedo piestelės stigma
Image:Padre-Pio-young.jpg|Katalikų dvasiškio *Francesco Forgione* (1887–1968), vėliau kanonizuoto kaip Šv. Pio iš Pietrelcinos (*Saint Pio of Pietrelcina*) delnuose matomos stigmos
Image:Stigmata.jpg|Stigmos
Ketvirtasis pėstininkų Lietuvos Karaliaus Mindaugo pulkas

**Ketvirtasis pėstininkų Lietuvos Karaliaus Mindaugo pulkas** – Lietuvos kariuomenės karinis pėstininkų dalinys, veikęs 1919–1940 m., dislokuotas Panevėžyje.

## Istorija
Pulką 1919 m. sausio pradžioje Panevėžyje organizavo karininkas Jonas Variakojis. 1918 m. gruodžio 29 d. Lietuvos Respublikos krašto apsaugos ministro įsakymu karininkui J. Variakojui liepta sudaryti Panevėžio srities apsaugos būrį ir jam vadovauti. 1919 m. sausio 5 d. J. Variakojis iš besitraukiančių vokiečių išgavo apie 70 šautuvų, o sausio 7 d. būrys gavo pirmą įsakymą. Sausio 9 d. Panevėžį užėmė rusų bolševikų kariuomenė. Nuo 1919 m. kovo 22 d. būrys vadintas Panevėžio atskiruoju batalionu, nuo birželio 20 d. – Panevėžio batalionu.

Nuo pirmųjų dienų pulkas ar jo daliniai kovėsi su puolančiais bolševikais prie Panevėžio, Kėdainių, Ukmergės. 1919 m. gegužės 18-23 d. pulkas dalyvavo Kurklių-Panevėžio operacijoje, ne itin sėkmingai gynė Panevėžį. Žymiai sėkmingesnė buvo 1919 m. gegužės 26 d. – birželio 3 d. Kupiškio-Utenos operacija , kurios metu užimti Kupiškis, Rokiškis, Alūkšta. Pulkas dalyvavo išstumiant bolševikus už Dauguvos.

Nuo 1919 m. spalio 15 d. pulkas jau kovojo su bermontininkais. Už sėkmingas kovas 1919 m. lapkričio 1 d. Šiaulių miestas pulkui įteikė vėliavą. Nuo 1920 m. sausio 7 d. pulkas oficialiai pavadintas Ketvirtuoju Lietuvos karaliaus Mindaugo pulku.

1920 m. liepos 26 d. pulkas įžengė į Vilnių, spalio mėnesio pradžioje jį gynė nuo lenkų kariuomenės, o vėliau kovėsi su jais Musninkų-Širvintų bare, dalyvavo Giedraičių mūšyje. Per nepriklausomybės kovas žuvo 3 pulko karininkai ir 72 kareiviai, 121 kareivis sužeistas. 33 pulko karininkai ir 198 kareiviai apdovanoti Vyčio kryžiaus ordinais.

1922 m. pulkas perkeltas į Panevėžį. 1926 m. apdovanotas III laipsnio Vyčio Kryžiaus ordino vėliava su įrašu „Viešpatie, padėk mums Tėvynės laisvę ir garbę ginti“. Įėjo į Pirmosios pėstininkų divizijos sudėtį, kai kurie padaliniai kurį laiką buvo dislokuoti Kupiškyje ir Ukmergėje. 

Prasidėjus sovietinei okupacijai 1940 m. liepos 25 d. pavadintas 4-uoju pėstininkų pulku, 1940 m. rugpjūčio 30 d. - išformuotas. 1940 m. rugsėjo 9 d. jo pagrindu suformuotas Raudonosios armijos 215-asis šaulių pulkas, įėjęs į DVRA 29-ąjį teritorinį šaulių korpusą.

## Pulko vadai
* 1919 m. karininkas Jonas Variakojis
* 1919 m. pulkininkas Maksimas Katchė
* 1921 m. pulkininkas Pranas Tamašauskas
* 1927 m. Generalinio štabo pulkininkas Viktoras Giedrys
* pulkininkas Kazys Tallat-Kelpša
* 1931 m. Generalinio štabo pulkininkas Vaclovas Griganavičius
* 1935 m. pulkininkas Kazys Sprangauskas
* 1936 m. pulkininkas Vaclovas Žadeika
* 1940 m. pulkininkas Petras Genys
* 1940 m. pulkininkas Antanas Šurkus

## Šaltiniai
Nerimas

**Nerimas** – subjektyviai nemaloni emocinė būsena. Tai bloga nuojauta, įtampa, neramumas, kai laukiama vidinio ar išorinio pavojaus. Tai labai paplitusi emocija, ją patiria kiekvienas ištiktasis streso žmogus.

Nerimas paprastai skiriamas nuo baimės: nerimas yra pavojaus laukimas, kai pavojaus ištakos nežinomos, o baimė yra atsakas į atpažintą pavojų ar grėsmę. Priešingai nei baimę, nerimą kelia iracionalūs veiksniai, neturintys konkretaus stimulo. Dažnai nerimą patiriantis žmogus gali turėti fobiją.

Už nerimą organizme atsakingas yra hipokampas ir migdolinis kūnas.

## Rūšys
Nerimas skirstomas į normalų ir patologinį, nerimo būseną ir bruožą. Nerimo būsena yra nerimo jutimas tam tikru momentu ir dažnai pasireiškiantis stresinėje aplinkoje. Nerimas gali trukti ir ilgai, net visą gyvenimą. Tokį nerimą vertiname kaip bruožą, būdingą asmenybės sutrikimui. Normalus nerimas ir nerimo būsena skiriasi tik kiekybiškai, bet ne kokybiškai. Nerimo būsenos varginamas pacientas gali būti neramus, jaustis netvirtas, pažeidžiamas, išsigandęs. Jam gali būti dusulys, uždusimo jausmas ir kiti simptomai. Patologiniu vadinamas nerimas, atsiradęs be aiškios priežasties. Jaučiamas nerimas, nesusijęs su kokiu nors provokuojančiu faktoriumi, gali būti vadinamas „laisvai plaukiojančiu“.

Nerimas gali atsirasti staiga ir pasireikšti kartu su panikos priepuoliais. Į somatinius požymius ar simptomus nukreiptas nerimas nulemia baimę susirgti ar įsitikinimą, kad jau sergama. Tokia nerimo forma vadinama hipochondrija.

## Simptomai
Pacientams, turintiems normalaus nerimo sutrikimų, gali pasireikšti tiek psichologinių, tiek somatinių nerimo simptomų.

**Psichologiniai simptomai**:
* grėsmės ir baimės jausmas;
* padidėjęs dirglumas;
* panika;
* bloga nuojauta;
* siaubo jausmas;
* nerimastis dėl smulkmenų;
* sumažėjusi dėmesio koncentracija;
* nesugebėjimas atsipalaiduoti.

**Somatiniai simptomai**:
* galvos skausmas ir svaigimas;
* pasunkėjęs mąstymas;
* svaigulys;
* smaugimo jausmas;
* burnos sausumas;
* „gumulas“ gerklėje;
* hiperventiliacija;
* dusulys;
* mirties nuo uždusimo baimė;
* pasunkėjęs kvėpavimas;
* krūtinės skausmas, širdies plakimas, tachikardija;
* pykinimas, vėmimas, viduriavimas;
* pilvo skausmas;
* sutrikusios lytinės funkcijos;
* padažnėjęs šlapinimasis;
* krūpčiojimas, nenustygimas vietoje;
* įtempti raumenys, virpulys, drebulys;
* raumenų skausmas;
* parestezijos;
* kojų ir bendras silpnumas, greitas nuovargis;
* padidėjęs prakaitavimas, šaltkrėtis, hiperhidrozė.

TLK-10 ir DSM-IV klasifikacijoje yra išskirti nerimo sutrikimai, pasireiškiantys patologiniu nerimu. Tai fobijos, panikos, obsesinis-kompulsinis, potrauminio streso, generalizuoto nerimo sutrikimai ir kt. Tokios diagnozės rašomos tik tada, kai nėra organinės patologijos ar kitos sunkios psichikos ligos.

## Šaltiniai
Sofoklis Schortsanitis

**Sofoklis Schortsanitis** ( g. 1985 m. birželio 22 d.) – buvęs Graikijos krepšininkas.

Su Graikijos vyrų krepšinio rinktine iškovojo sidabro medalį 2006 m. pasaulio krepšinio čempionate ir bronzos medalį 2009 m. Europos krepšinio čempionate.

2010 m. liepos 5 d. pasirašė dvejų metų sutartį su Tel Avivo „Maccabi“ klubu.

## Šaltiniai

## Nuorodos
* Oficialus žaidėjo puslapis (graikų kalba)
Penktasis pėstininkų Lietuvos Didžiojo kunigaikščio Kęstučio pulkas

**Penktasis pėstininkų Lietuvos Didžiojo kunigaikščio Kęstučio pulkas** – Lietuvos kariuomenės karinis dalinys, veikęs 1919–1940 m., dislokuotas Kaune, Aukštojoje Panemunėje.

## Istorija

Pulką 1919 m. kovo 2 d. krašto apsaugos ministro įsakymu Kaune pradėjo organizuoti Kauno komendantūros karininkas Kazys Škirpa. Iš pradžių jis vadinosi atskiruoju Kauno batalionu. Iš Kauno komendantūros buvo išskirtos 5-oji ir 6-oji pėstininkų kuopos bei 2-asis husarų eskadronas. Pėstininkų kuopos tapo 1-ąją ir 2-ąją kuopomis, prie kurių netrukus prisijungė nauji savanoriai. Kovo 23 d. iš Kauno miesto komendantūros mokomosios komandos atvyko 20 kareivių ir 16 kareivių iš grenadierių komandos. Kovo 28 d. prisijungė Kauno mokomosios komandos 1-osios ir 4-osios kuopos kariai ir keletas savanorių kulkosvaidininkų iš Vilniaus. Naujai atvykusios 1-oji kuopa pervadinta 1-ąja kuopa, 4-oji – 2-ąja kuopa, o iki tol buvusios 1-oji kuopa pervadinama 3-ąja kuopa, 2-oji kuopa – 4-ąja. 

1919 m. birželio 20 d. Vyriausiojo karo vado įsakymų Nr.12 batalionas pavadintas Vilniaus batalionu. 1919 m. lapkričio 10 d. Vyriausiojo Kariuomenės vado įsakymu Vilniaus batalionas pervadintas 5-uoju pėstininkų pulku. Iš esančių kuopų bei iš Seinų atvykusios vienos komendantūros kuopos suformuoti I ir II batalionai. III batalionas 1920 m. sausio mėnesį suformuotas iš Pasvalio komendantūros ir iš Telšių apskrityje pašauktų naujokų. 

1920 m. vasario 7 d. įsakymu Lietuvos kariuomenei Nr. 239 Penktajam pėstininkų pulkui suteiktas Didžiojo Lietuvos kunigaikščio Kęstučio vardas.

1940 m. Lietuvos okupacijos metu pulkas buvo įjungtas į Raudonosios Armijos 29-ojo teritorinio šaulių korpuso sudėtį.

## Mūšiai
Pulkas dalyvavo mūšiuose su bolševikais ties Pajautiškėmis, Stašiūnais, Zarasais, Imbradu. 1919 m. pabaigoje pulkas kovėsi su bermontininkais prie Šiaulių, o 1920 m. kovojo su lenkais prie Seinų, Augustavo, dalyvavo Berznyko mūšyje. Karui su lenkais aprimus, 1920 m. lapkričio mėn. pulkas saugojo demarkacijos liniją bare Dubingiai-Zarasai. Nuo 1922 m. gegužės pabaigos pulkas perkeltas į Aukštąją Panemunę. Įėjo į Antrosios pėstininkų divizijos sudėtį.

## Pulko vadai
* 1919 m. – karininkas Kazys Škirpa
* 1920 m. – kapitonas Antanas Zubrys
* 1920 m. – pulkininkas leitenantas Mykolas Velykis
* 1921 m. – pulkininkas leitenantas Pranas Kaunas
* 1922 m. – pulkininkas Juozas Vidugiris
* 1925–1927 m.– Generalinio štabo pulkininkas Stasys Pundzevičius
* 1933 m. – Generalinio štabo pulkininkas Stasys Raštikis
* 1936–1940 m. – Generalinio štabo pulkininkas Albinas Čepas
* 1940 m. – pulkininkas leitenantas Juozas Listopadskis

## Šaltiniai

* V pėstininkų Lietuvos Didžiojo kunigaikščio Kęstučio pulkas
John Paintsil

**Džonas Paintsilas** (g. 1981 m. birželio 15 d.) – buvęs futbolininkas, gynėjas; kitados atstovavęs Ganos rinktinei.

## Karjera

## Rinktinė
2001 m. debiutavo Nacionalinėje komandoje.

Su rinktine dalyvavo . 

Atstovavo šaliai 2002, 2006 ir 2008 m. Afrikos Tautų taurėse.

## Laimėjimai
* Ligat ha'Al (2002–2003 m. sezonas)
* Izraelio futbolo taurė (2006 m.)
* Afrikos Tautų taurės bronza (2008 m.)

## Dalyvavimas čempionatuose

|}

## Išnašos

## Nuorodos
* 
* Statistika
Laryea Kingston

**Lariėja Kingstonas** (g. 1980 m. lapkričio 7 d.) – buvęs futbolininkas, saugas; kitados atstovavo Ganos rinktinei.

## Karjera

## Rinktinė
Su  žaidė 2006 m. ir 2008 m. Afrikos Tautų taurėse, 2004 m. vasaros olimpinėse žaidynėse.

## Dalyvavimas čempionatuose

|}

## Išnašos

## Nuorodos
* Transfermarkt
Eric Addo

**Eric Addo** (g. 1978 m. lapkričio 12 d.) – buvęs futbolininkas, Ganos rinktinės saugas.

## Karjera
1996–1999 m. priklausė Club Brugge (Belgija). 

Nuo 1999 m. atstovavo PSV Eindhoven. 2009]] m. sausio 10 d. nuomos pagrindais perleistas Roda JC klubui. 

2009 m. liepos 5 d. pasirašė dvejų metų sutartį su Roda JC klubu.

2012 m. atstovavo FC Eindhoven.

## Rinktinė
1998 m. debiutavo . 

Su rinktine dalyvavo 1998, 2008, 2010 m. Afrikos tautų taurėse, .

## Pasiekimai
* 1997–1998 m. – Belgijos metų jaunasis futbolininkas
* 1998 m. Ganos metų futbolininkas

## Dalyvavimas čempionatuose

|}

## Išnašos

## Nuorodos
*
Pascal Feindouno

**Paskalis Feindunas** (g. 1981 m. vasario 27 d.) – buvęs futbolininkas, Gvinėjos rinktinės saugas.

## Rinktinė
 rungtyniavo nuo 2001 m. 

Su rinktine dalyvavo 2004, 2006 2008 ir 2012 m. Afrikos Tautų taurės turnyruose. 

2008 m. turnyre įmušė 2 įvarčius Marokui bei gavo raudoną kortelę.

## Pasiekimai
* Ligue 1 (1998-99 m., su Bordeaux)
* Coupe de France (2002 m. su Lorient)

## Žaidimas Lietuvoje
2016 m. pasirašė sutartį su FK Atlantas (Klaipėda). 

2016 m. balandžio 27 d., Klaipėdoje įvyko žaidėjo debiutas A lygoje prieš FK Sūduva. Atlantas tas rungtynes pralaimėjo.

## Dalyvavimas čempionatuose

|}

## Išnašos

## Nuorodos
*
Ibrahima Camara

**Ibrahimas Sori Kamara** (; g. 1985 m. sausio 1 d.) – buvęs futbolininkas, Gvinėjos rinktinės gynėjas.

## Rinktinės
 rungtyniavo nuo 2004 m. Su rinktine dalyvavo 2006 ir 2008 m. Afrikos Tautų taurės turnyruose.

## Dalyvavimas čempionatuose

|}

## Išnašos

## Nuorodos
*
Bobo Baldé

**Dianbobo Baldė** (g. 1975 m. spalio 5 d.) – futbolininkas, Gvinėjos rinktinės gynėjas.

## Rinktinė
 žaidė nuo 2002 m. 

Su rinktine dalyvavo 2004, 2006, 2008 m. Afrikos Tautų taurėse.

## Pasiekimai
* Nugalėtojas dėl patekimo į lygą (su Toulouse 1999-00 m.)
* Škotijos Premier League laimėtojas (su Celtic 2003–2004 m., 2005–2006 m., 2006–2007 m.)
* Škotijos taurės laimėtojas (su Celtic 2004–2005 m., 2006–2007 m.)
* Škotijos lygos taurės laimėtojas (su Celtic 2005-06 m.)
* UEFA taurė – 2 vieta (su Celtic 2002–2003 m.)
* Škotijos lygos taurė – 2 vieta (su Celtic 2002–2003 m.)
* Škotijos Premier League – 2 vieta (su Celtic 2002–2003 m., 2004–2005 m.)
* Celtic metų žaidėjas (2002–2003 m.)
* Amilcar Cabral taurės laimėtojas (su Gvinėja 2005 m.)

## Dalyvavimas čempionatuose

|}

## Išnašos

## Nuorodos
*
Šeštasis pėstininkų Pilėnų Kunigaikščio Margio pulkas

**Šeštasis pėstininkų Pilėnų Kunigaikščio Margio pulkas** – Lietuvos kariuomenės karinis dalinys, veikęs 1918–1926 m. ir 1934–1940 m., dislokuotas Alytuje, nuo 1934 m. - Klaipėdoje, vėliau - Plungėje ir Telšiuose.

## Istorija
Pulko įkūrimo data laikoma 1918 m. gruodžio 5 d., kai buvo išleistas įsakymas, patvirtinantis Antrojo pėstininkų pulko suformavimą. Šeštasis pulkas buvo sudarytas iš Antrojo pulko I bataliono. Pulko kariai 1919 m. sausio - birželio mėn. kovėsi su Raudonąja armija Jiezno kautynėse, prie Žiežmarių, Subačiaus. Birželio mėn. batalionas buvo pavadintas Atskiruoju Marijampolės batalionu, kuris dalyvavo kautynėse su bolševikais, privertęs juos atsitraukti už Dauguvos. Spalio 6 d. Marijampolės batalionas buvo išsiųstas į Šeduvą kovoti su bermontininkais, vėliau batalionas, pavadintas Šeštuoju pėstininkų pulku, perdislokuotas į Kėdainius. 

1920 m. lapkričio 20 d. batalionui suteiktas Šeštojo pėstininkų Pilėnų kunigaikščio Margirio pulko vardas.

1920 m. pulkas dalyvavo kautynėse su lenkais, kur buvo išskaidytas į mažesnius karinius vienetus, kovojo dažniausiai įvairių junginių sudėtyje. Pasibaigus kariniams veiksmams, pulkas buvo dislokuotas Alytuje, o 1926 m. rugpjūčio 31 d., mažinant karines pajėgas, išformuotas. 1934 m. Klaipėdoje atkurto pulko branduoliu tapo vienas iš Septintojo pėstininkų pulko batalionų. 1939 m. pulke buvo du batalionai, tarnavo 1300 karių.

1937 m. pulkui įteiktoje vėliavoje buvo įrašas „Tau, tėvų žeme“. 1939 m. kovo mėn. Vokietijai užėmus Klaipėdos kraštą, pulkas persikėlė į Plungę, jo II batalionas buvo dislokuotas Telšiuose. Įėjo į Trečiosios pėstininkų divizijos sudėtį.

Pulko tradicijas nuo 2018 m. tęsia Lietuvos ginkluotųjų pajėgų Kunigaikščio Margirio pėstininkų batalionas.

## Pulko vadai

* 1919 m. Jurgis Butkus
* 1925-1926 m. pulkininkas Kazys Sprangauskas 
* 1934 m. Generalinio štabo pulkininkas Juozas Lanskoronskis
* 1937 m. pulkininkas Jonas Andrašūnas
* 1937 m. pulkininkas Antanas Breimelis
* 1939 m. pulkininkas Jonas Andrašiūnas
* 1940 m. pulkininkas leitenantas Balsys Namajuška

## Šaltiniai
Sammy Adjei

**Samis Adžėjus** (g. 1980 m. rugsėjo 1 d.) – futbolininkas, Ganos rinktinės vartininkas.

## Karjera
1997–2004 m. priklausė Hearts of Oak, 2004–2005 m. sezone atstovavo Club Africain. 2005 m. trumpai žaidė Hearts of Oak.

2005–2008 m. priklausė FC Ashdod (Izraelis). Nuo 2088 m. atstovavo Hearts of Oak.

## Rinktinė
2001 m. debiutavo . 

Su rinktine dalyvavo . Taip pat dalyvavo 2006, 2008, 2010 m. Afrikos Tautų taurėse.

## Dalyvavimas čempionatuose

|}

## Išnašos

## Nuorodos
*
Hans Sarpei

**Hansas Adu Sarpėjus** (; g. 1976 m. birželio 28 d.) – buvęs futbolininkas, gybėjas; kitados atstovavęs Ganos rinktinei.

## Karjera
Nuo 1998 m. atstovavo Fortuna Köln klubui (Vokietija). Nuo 2000 m. priklausė MSV Duisburg.

Nuo 2001 m. atstovavo VfL Wolfsburg pagrindinei ekipai, bei Wolfsburg II (jaunimo komandai).

2007 m. perėjo į Bayer 04 Leverkusen.

2010 m. rugpjūčio 26 d. pasirašė dvejų metų sutartį su Schalke 04 klubu.

## Rinktinė
2000 m. debiutavo Nacionalinėje komandoje.

Su rinktine dalyvavo , 2006, 2008 ir 2010 m. Afrikos futbolo čempionatuose.

## Dalyvavimas čempionatuose

|}

## Išnašos

## Nuorodos
*
Kunigų seminarija

**Kunigų seminarija** – švietimo įstaiga, kurioje rengiami katalikų dvasininkai.

## Lietuva
Lietuvoje yra 3 kunigų seminarijos:
* Kauno kunigų seminarija
* Telšių Vyskupo Vincento Borisevičiaus kunigų seminarija
* Vilniaus Šv. Juozapo kunigų seminarija

Iki 2005 m. veikė dar ir Vilkaviškio Palaimintojo Jurgio Matulaičio kunigų seminarija.
Knygenos

**Knygenos** () – atrajotojų skrandžio dalis, trečiasis jų skrandžio skyrius. Taip pavadintos dėl to, kad jų raukšlės primena knygos lapus.
Flavobacteria

***Flavobacteria*** – *Bacteroidetes* tipo bakterijų klasė.

## Klasifikacija
Į šią bakterijų klasę įeina vienintelė eilė.
* Eilė. *[[Flavobacteriales]]*
** Šeima. *[[Flavobacteriaceae]]
*** Gentis. *Flavobacterium*
**** Rūšis. *Flavobacterium aquatile*
**** Rūšis. *Flavobacterium branchiophilum*
**** Rūšis. *Flavobacterium columnare*
**** Rūšis. *Flavobacterium flevense*
**** Rūšis. *Flavobacterium gondwanense*
**** Rūšis. *Flavobacterium hydatis*
**** Rūšis. *Flavobacterium johnsoniae*
**** Rūšis. *Flavobacterium pectinovorum*
**** Rūšis. *Flavobacterium psychrophilum*
**** Rūšis. *Flavobacterium saccharophilum*
**** Rūšis. *Flavobacterium salegens*
**** Rūšis. *Flavobacterium scophthalmum*
**** Rūšis. *Flavobacterium succinans*
*** Gentis. *Bergeyella*
*** Gentis. *Capnocytophaga*
**** Rūšis. *Capnocytophaga canimorsus*
**** Rūšis. *Capnocytophaga cynodegmi*
**** Rūšis. *Capnocytophaga gingivalis*
**** Rūšis. *Capnocytophaga granulosa*
**** Rūšis. *Capnocytophaga haemolytica*
**** Rūšis. *Capnocytophaga ochracea*
**** Rūšis. *Capnocytophaga sputigena*
*** Gentis. *Cellulophaga*
*** Gentis. *Chryseobacterium*
*** Gentis. *Cloacibacterium*
**** Rūšis. *Cloacibacterium normanense*
*** Gentis. *Coenonia*
*** Gentis. *Empedobacter*
*** Gentis. *Gelidibacter*
*** Gentis. *Ornithobacterium*
*** Gentis. *Polaribacter*
*** Gentis. *Psychroflexus*
*** Gentis. *Psychroserpens*
*** Gentis. *Riemerella*
*** Gentis. *Saligentibacter*
*** Gentis. *Weeksella*
** Šeima. *Myroidaceae
*** Gentis. *[[Myroides]]*
*** Gentis. *[[Psychromonas]]*
** Šeima. *[[Blattabacteriaceae]]*
*** Gentis. *[[Blattabacterium]]*
Robert James Fischer

**Robertas Džeimsas Fišeris** (; 1943 m. kovo 9 d. Čikagoje – 2008 m. sausio 17 d. Reikjavike) – JAV šachmatininkas, 1972–1975 m. – vienuoliktasis šachmatų pasaulio čempionas.

Šachmatais žaisti Fišeris pradėjo 1949-ųjų gegužę. 1956-ųjų liepą jis laimėjo JAV jaunimo šachmatų čempionatą. 1958 m. Fišeris tapo JAV čempionu (vėliau jis laimėjo dar septynis JAV šachmatų čempionatus). Tais pačiais metais jis pasidalijo penktą-šeštą vietas 1958 m. Portorožo tarpzoniniame turnyre ir pateko į 1962 m. Kandidatų turnyrą, kuriame užėmė penktąją vietą.

Fišeris laimėjo 1971 m. Kandidatų mačus: su Taimanovu (+6 -0 =0), Larsenu (+6 -0 =0) ir Petrosianu (+5 -1 =3). Tai suteikė Fišeriui teisę kovoti dėl Pasaulio šachmatų čempiono vardo su Borisu Spaskiu. 1972 m. Reikjavike vykusį pasaulio čempionato mačą Fišeris laimėjo (+7 -3 =11).

Po to Fišeris nustojo dalyvauti turnyruose. 1975 m. jis turėjo žaisti mačą dėl pasaulio šachmatų čempiono vardo su Karpovu, bet mačas neįvyko ir Karpovas buvo paskelbtas pasaulio čempionu.

1992 m. Fišeris sužaidė dar vieną mačą su Spaskiu Jugoslavijoje (Sveti Stefane ir Belgrade) ir jį laimėjo (+10 -5 =15). Tai pažeidė JAV Prezidento Džordžo Bušo vyresniojo vykdomąjį įsakymą Nr. 12810, numačiusį Jugoslavijai ekonomines sankcijas. Dėl to jo vardu buvo išduotas arešto orderis. Vengdamas suėmimo Fišeris iki pat mirties nebegrįžo į JAV.

Islandija jam suteikė pilietybę. Jis paskutinius gyvenimo metus praleido Islandijoje.

## Nuorodos

* R.Fišerio biografija (lietuvių k.)
Kazlų Rūdos mokomoji miškų urėdija

**Kazlų Rūdos mokomoji miškų urėdija** − viena iš miškų urėdijų, turto patikėjimo teise valdžiusi, naudojusi valstybinius miškus, vykdžiusi juose kompleksinę miškų ūkio veiklą. **Kazlų Rūdos mokomoji miškų urėdija nustojo egzistuoti 2018 m. Nuo 2018 m. egzistuoja Valstybinių miškų urėdijos Kazlų Rūdos regioninis padalinys.**

Įsikūrusi Miškininkų g. 1 Kazlų Rūdoje.

## Istorija
Kazlų Rūdos miškų urėdija įkurta 1920 m. Tuo metu ji turėjo 6 girininkijas. Vėliau urėdija buvo padalyta į *Kazlų Rūdos* ir *Jūrės* miškų urėdijas. 1991 m. Nuo Kazlų Rūdos miškų urėdijos atsiskyrė Marijampolės miškų urėdija, o 1994 m. urėdija pavadinta mokomąja. 2018 m. prijungta prie Valstybinės miškų urėdijos.

1994 m. Ąžuolų Būdos girininkijoje maumedžių giraitėje perlaidoti trečiojo Lietuvos Prezidento Kazio Griniaus palaikai.

## Susiskirstymas
Urėdijos teritorijoje išskirti 7 draustiniai:
* Paprastosios pušies genetinis draustinis
* Skriaudžių valstybinis geomorfologinis draustinis
* Kazlų Rūdos botaninis zoologinis draustinis
* Raudonplynio kraštovaizdžio draustinis
* Višakio slėnio botaninis draustinis
* Kazlų Rūdos valstybinis kraštovaizdžio draustinis
* Novaraisčio valstybinis ornitologinis draustinis 

Urėdija pasiskirsčius į dvi apskritis (Marijampolės ir Kauno) ir tris savivaldybes (Kazlų Rūdos, Kauno ir Prienų).

Kazlų Rūdos mokomosios miškų urėdijos miškai teritorijos atžvilgiu išsidėstę kompaktiškai. Didesnioji dalis miškų sudaro pagrindinį miškų masyvą. Didžiausias miškas − Kazlų Rūdos giria. Ji pagal dydį yra trečia Lietuvoje. Urėdija viso prižiūri 36 800 ha miškų, iš jų − valstybinės reikšmės − 29 300 ha.

Urėdijos valstybinius miškus administruoja 8 girininkijos.

## Girininkijos

|-
| Agurkiškės || Kazlų Rūdos seniūnija || Agurkiškė
|-

| Bagotosios || Kazlų Rūdos seniūnija || Jūrė I
|-
| Braziūkų || Kazlų Rūdos seniūnija || Kūjai
|-
| Jūrės || Kazlų Rūdos seniūnija || Jūrė II
|-
| Kazlų Rūdos || Kazlų Rūdos seniūnija || Kazlų Rūda
|-
| Novos || Jankų seniūnija || Sarapinai
|-
| Šališkių || Alšėnų seniūnija || Girininkai
|-
| Višakio Rūdos || Kazlų Rūdos seniūnija || Višakio Rūda
|}

## Nuorodos
* Kazlų Rūdos mokomosios miškų urėdijos tinklalapis
Žiūronai

:: *Apie kaimą Kaišiadorių rajone žr. [[Žiūronai (kaimas)]]*.

**Žiūronai**, *binoklis* – optinis prietaisas, skirtas tolimų kūnų ar reiškinių stebėjimui. Žiūronai, kaip mėgėjiška stebėjimo technika, naudojami astronomijoje stebėti kosminius kūnus.

Abu žiūronų arba binoklio teleskopai turi po dvi prizmes. Jos atspindi objekto skleidžiamus šviesos spindulius, sukurdamos neapverstą tiesų vaizdą. Dėl to žiūronai yra nedideli, jais paprasta naudotis.

Žiūronus sudaro objektyvas, okuliaras ir prizmės.

## Žiūronų parametrai
Pagal naudojamas prizmes žiūronais skirstomi į dvi grupes – *porro* ir *roof* prizmių žiūronus. 

*Porro* prizmes užpatentavo 1854 m. italų optikas Ignazio Porro. Šio tipo žiūronuose prizmės išdėstytos Z raidės forma. Tokio tipo žiūronai yra platesni ir pasižymi geresniu šviesos pralaidumu. 

*Roof* prizmės žiūronai pradėti naudoti apie 1870 m. Šių žiūronų prizmės išdėstytos tiesia linija, dėl to pati žiūronų konstrukcija mažesnė, nei *porro* žiūronų. *Roof* prizmės turi būti sudėtos labai tiksliai ir kruopščiai dėl mažos vietos, todėl šio tipo žiūronai įprastai būna brangesni.

Žiūronai žymimi dviem skaičiais, pavyzdžiui, 7x35, 10x50 ir pan. Pirmasis skaičius rodo jų didinimo galią (7 skaičiaus žiūronai matomą vaizdą padidina 7 kartus). Rankomis laikomi žiūronai įprastai būna 7 arba 10 didinimo, nes galingesnius žiūronus jau sunkiau išlaikyti ir vaizdas pradeda drebėti. Didesnė artinimo galia sumažina matymo lauką. Kai kurie astronomijai ar kariams skirti žiūronai turi didinimo galią 15 ar net 25.

Antrasis skaičius rodo objektyvo skersmenį milimetrais (7x35 žiūronų objektyvo skersmuo yra 35 mm). Kuo šis skaičius mažesnis, tuo tamsesnis vaizdas, sunkiau matyti detales. 50 mm skersmens objektyvas surenka 4 kartus daugiau šviesos nei 25 mm. Kuo objektyvo skersmuo didesnis, tuo į jį patenka daugiau šviesos ir lengviau pastebėti objektus. Astronomijai skirti žiūronai turi 70 ar 150 mm skersmens objektyvus.

Regėjimo lauko pločio parametras nurodo, koks plotas bus matomas per žiūronus ir nurodomas laipsniais. Taip pat šis parametras gali būti nurodomas konkrečiu atstumu, matomu nuo 1000 m (arba jardų).


Žiūronai.jpg
Vaizdas:Leica Trinovid 8x20 BC.jpg|„Leica“ žiūronai
Vaizdas:Schmidt-Pechan prism-Binocular.png|Schmidt-Pechan *roof* žiūronai
Vaizdas:Porro binocular.jpg|*Porro* žiūronų sandara


## Šaltiniai
* Mokyklinė enciklopedija. – Vilnius: Mokslas, 2001.
Kėdainių miškų urėdija

**Kėdainių miškų urėdija** − iki 2018 m. – viena iš 42 miškų urėdijų, turto patikėjimo teise valdanti, naudojanti valstybinius miškus, vykdanti juose kompleksinę miškų ūkio veiklą. **Kėdainių miškų urėdija nustojo egzistuoti 2018 m. Nuo 2018 m. egzistuoja Valstybinių miškų urėdija.**

Kėdainių miškų urėdija įkurta 1919 m. Tuo metu urėdijos miškų teritoriją administravo 3 girininkijos.

Kėdainių miškų urėdijoje buvo 43 865 ha miškų. Iš jų valstybinės reikšmės − 21 919 ha. Paskutinis Kėdainių miškų urėdas − Juozas Girinas.

Urėdijos miškai buvo 4 savivaldybių teritorijose − Kėdainių, Jonavos, Raseinių ir Kauno.

Miškų urėdijos teritorijoje buvo dalis Krekenavos regioninio parko, 4 valstybiniai ir 25 savivaldybės draustiniai, 3 miškų biosferos poligonai. 1971 metais įkurtas unikalus Skinderiškio dendroparkas (su viena gausiausių Lietuvoje dendrologinių kolekcijų − virš 1300 rūšių, formų ir veislių medžių, krūmų, lianų).

Per 2018 m. urėdijų reformą Kėdainių miškų urėdija. Jos teritorija atiduoda Lietuvos miškų urėdijos Radviliškio padaliniui.

Urėdijos valstybinius miškus administravo 8 girininkijos.

## Girininkijos

|-
| Ąžuoloto || Kėdainių miesto seniūnija || Stasiūnai
|-
| Dotnuvos || Dotnuvos seniūnija || Žemaičiai
|-
| Josvainių || Josvainių seniūnija || Juodkaimiai
|-
| Kėdainių || Kėdainių miesto seniūnija || Kėdainiai
|-
| Labūnavos || Pelėdnagių seniūnija || Labūnava
|-
| Lančiūnavos || Vilainių seniūnija || Lančiūnava
|-
| Pašušvio || Krakių seniūnija || Pašušvys
|-
| Skaistgirio || Josvainių seniūnija || Skaistgiriai
|}

## Taip pat skaityti
* Kėdainių rajono miškai

## Nuorodos
* Kėdainių miškų urėdijos tinklalapis
Aštuntasis pėstininkų Kauno Kunigaikščio Vaidoto pulkas

**Aštuntasis pėstininkų Kauno Kunigaikščio Vaidoto pulkas** – Lietuvos kariuomenės karinis dalinys, pėstininkų pulkas, veikęs 1919–1940 m., nuo 1921 m. dislokuotas Šiauliuose.

## Istorija
1919 m. gegužės 12 d. karininkas Jurgis Kubilius Ukmergėje pradėjo organizuoti savanorių dalinį, kuris netrukus buvo pavadintas Ukmergės batalionu. Nuo liepos mėn. batalionas kovojo su bolševikais prie Salako, vėliau Zarasų krašte, prie Turmanto. Nuo spalio 14 d. batalionui vadovavo karininkas Julius Čaplikas. Gruodžio 10 d. batalionas pertvarkytas į 8-ąjį pulką, 1920 m. vasario 16 d. pulkui suteiktas Kauno kunigaikščio Vaidoto vardas. Netrukus, 1920 m. vasario 23 d. pulkas dalyvavo Kauno įgulos maišto malšinime.

Po mūšių su bolševikais pulkas buvo dislokuotas Kaune, vėliau Kaišiadoryse saugojo demarkacinę liniją su Lenkija. Liepos mėn. pulkas buvo perkeltas į Vilnių ir Trakus, vėliau pasiųstas į frontą su lenkais Augustavo apylinkėse. Po pralaimėjimų lenkų fronte pulkas perkeltas į Ukmergę  nuo lenkų ginti Širvintų-Giedraičių ruožo. Įeidamas į 1-osios pėstininkų divizijos sudėtį dalyvavo Giedraičių mūšyje.

Pasibaigus kovoms su lenkais, 1921 m. pulkas dislokuotas Šiauliuose. 1923 m. pulko kariai dalyvavo Klaipėdos sukilime. Kuopa, kuriai vadovavo leitenantas Viktoras Burokevičius, prasiveržė per visą miestą iki prancūzų komisaro prefektūros, kovoje dėl kurios žuvo kuopos vadas. Tačiau prefektūra buvo užimta, prancūzai pasidavė.

1929 m. liepos 29 d. pulkui įteikta vėliava su įrašu „Drąsa, ištvermė ir Tėvynės meilė tevadovauja mums“. Įėjo į 3-osios pėstininkų divizijos sudėtį. Pulke buvo du batalionai ir apie 1 100 karių. Pulko vadas tapdavo ir Šiaulių įgulos vadu.

## Tarnyba Šiauliuose

Pulkas buvo dislokuotas Didždvaryje, jo štabas įsikūrė grafų Zubovų dvaro pagalbinėse patalpose Aušros alėjoje. Pulko karininkai aktyviai įsijungė į miesto gyvenimą, dalyvaudavo, arba ir patys rengdavo šventes bei paradus miestiečiams Turgaus, vėliau Parodos aikštėje. Pulko orkestras savaitgaliais grodavo parko rotondoje. Pulke buvo susibūrusi Karių scenos mėgėjų grupė, kuri savo pastatytus spektaklius parodydavo ir miesto gyventojams. Nuo 1937 m. ypač gausiai lankomos buvo kariuomenės suartėjimo su visuomene šventės. 1937 m. Parodos aikštėje buvo inscenizuotas tikras mūšis tarp Aštuntojo pulko karių, šaulių, gimnazijos moksleivių, įkūrusių karo stovyklą ir iš Zoknių aerodromo atskridusių „priešo“ lėktuvų.

1933 m. buvo įsteigtas Šiaulių įgulos sporto klubas „Sakalas“, kurio futbolo komanda 1933–1936 m. tapo Šiaulių apskrities pirmenybių nugalėtoja, o nuo 1937 m. kovojo Lietuvos futbolo lygoje.

Pulko tradicijas nuo 1992 m. tęsia Lietuvos ginkluotųjų pajėgų Kunigaikščio Vaidoto mechanizuotasis pėstininkų batalionas.

## Pulko vadai

* 1919 m. karininkas Julius Čaplikas
* 1921 m. pulkininkas Petras Jurgaitis
* 1921 m. pulkininkas Albertas Liutermoza
* 1924 m. pulkininkas Aleksandras Šumskis
* 1926 m. pulkininkas Jurgis Bobelis
* 1927 m. pulkininkas Pranas Tvaronas
* 1934–1940 m. pulkininkas Andrius Butkūnas-Butkevičius

## Šaltiniai

* VIII pėstininkų Kauno Kunigaikščio Vaidoto pulkas
Septintasis pėstininkų Žemaičių kunigaikščio Butegeidžio pulkas

**Septintasis pėstininkų Žemaičių kunigaikščio Butegeidžio pulkas** – Lietuvos kariuomenės karinis dalinys, veikęs 1919–1940 m., nuo 1923 m. dislokuotas Klaipėdoje bei Šilutėje, nuo 1934 m. Tauragėje.

## Istorija

Pulko organizavimo pradžia laikoma 1919 m. sausio 9 d., kai prie Kauno miesto ir apskrities karo komendatūros buvo sudaryta kuopa, kurios pagrindu netrukus suformuotas Kauno batalionas. Jo vadu buvo paskirtas karininkas J. Petrauskas. 1919 m. spalio mėn. Kauno batalionas, vadovaujamas karininko Edvardo Adamkavičiaus, dalyvavo kovose su bermontininkais ties Baisogala, Raseiniais, Tauragės apylinkėse.

1920 m. sausio 9 d. batalionas pertvarkytas į pulką, jam suteiktas Žemaičių kunigaikščio Butegeidžio vardas. Pulkas perkeltas į Ukmergę ginti nuo lenkų Veprių-Kurklių barą. Liepos 15 d., lenkams traukiantis iš Rytų Lietuvos, pulko dalis, vadovaujama leitenanto J. Černiaus, įžengė į Vilnių, o rugpjūčio 26 d. Vilniuje buvo dislokuotas visas pulkas. Po to pulkas buvo perkeltas prie Gardino, tačiau po pralaimėtų mūšių su lenkais, patyręs didelių nuostolių, sugrįžo į Vilnių, iš kur netrukus, spaudžiamas lenkų kariuomenės buvo priverstas trauktis Ukmergės pusėn. Drauge su kitais Lietuvos kariuomenės daliniais dalyvavo Giedraičių mūšyje, ties Giedraičiais ir Širvintomis ne tik sustabdė lenkų kariuomenės veržimąsi, bet ir smarkiai ją sumušė. Pagal planą, kurį parengė Septintojo pėstininkų pulko bataliono vadas Teodoras Balnas, naktį iš lapkričio 18 į 19 d. su 200 rinktinių karių apėjo lenkų Gardino pulką ir ankstų rytą puolė jį iš flango bei užnugario. Lenkai buvo iš 3 pusių apsupti ir sumušti. Lietuviai paėmė 200 belaisvių, jiems atiteko 2 patrankos, 24 sunkieji kulkosvaidžiai, apie 200 vežimų, 50 arklių, 250 šautuvų, 9 minosvaidžiai, 24 lauko virtuvės.

Kovoms su lenkais pasibaigus, pulkas saugojo demarkacijos liniją Ukmergės ir Trakų apskrityse. 1923 m. pulko daliniai dalyvavo Klaipėdos krašto sukilime, nuo kovo 1 d. ir visas pulkas perkeltas į Klaipėdą bei Šilutę. Klaipėdoje pulkas įsikūrė buvusiose Vokietijos kareivinėse, prie Šilutės – Macikų dvare.

1928 m. pulkui įteikta III laipsnio Vyčio Kryžiaus ordino vėliava su įrašu „Meilė Lietuvos mūs žingsnius telydi“.

Pulko kariai buvo ginkluoti vokiškais šautuvais „Mauser 98“ ir kulkosvaidžiais „MG 08“.

1934 m. balandžio 30 d. pulko štabas ir antrasis batalionas iš Klaipėdos perkelti į Tauragę, o iš pirmojo bataliono buvo atkurtas Šeštasis pėstininkų Pilėnų Kunigaikščio Margio pulkas. Netrukus pulkas jau vėl turėjo du batalionus ir 1500 karių. Pulkas įėjo į Trečiosios pėstininkų divizijos sudėtį.

## Pulko vadai
* 1920 m. pulkininkas Edvardas Adamkavičius
* 1921 m. pulkininkas Julius Čaplikas
* 1923 m. pulkininkas Pranas Kaunas
* 1924 m. pulkininkas Petras Genys
* 1939 m. pulkininkas Antanas Breimelis

## Šaltiniai

## Nuorodos
* 7-asis pėstininkų Žemaičių kunigaikščio Butegeidžio pulkas 1929 metais (video)
Kazys Sprangauskas

**Kazys Sprangauskas** (1895 m. lapkričio 21 d. Kaunas – 1949 m. gegužės 9 d. Bolšaja Murta, Krasnojarsko kraštas, Rusija) – Lietuvos karinis veikėjas, brigados generolas.

## Biografija
Gimė Kauno konkės konduktoriaus šeimoje, augo pas senelį Šlienavoje – dabartiniame Kauno rajone. 1914 m. baigė Veiverių mokytojų seminariją. Pirmojo pasaulinio karo metais tarnavo Rusijos imperijos kariuomenėje.

Nuo 1919 m. gruodžio 1 d. Lietuvos kariuomenės savanoris, tarnavo 1-ajame pėstininkų pulke, dalyvavo nepriklausomybės kovose. 1924 m. rugpjūčio 15 d. baigė Aukštuosius karininkų kursus Kaune. 1925–1926 m. 6-ojo pėstininkų pulko vadas. Šį pulką išformavus, laikinai ėjo 4-ojo pėstininkų pulko vado pareigas. 1931–1934 m. mokėsi Generalinio štabo akademijoje. Ją baigęs gavo pulkininko laipsnį. 1935 m. 4-ojo pėstininkų Lietuvos Karaliaus Mindaugo pulko vadas, nuo 1936 m. sausio 3 d. 1-osios pėstininkų divizijos štabo viršininkas, vėliau Generalinio štabo 1-ojo skyriaus viršininkas.

1940 m. pasitraukė iš tarnybos ir pradėjo dėstyti Generalinio štabo akademijoje. 1940 m. brigados generolas, o TSRS okupavus Lietuvą, birželio mėn. paskirtas Lietuvos liaudies kariuomenės štabo viršininko padėjėju. Išėjęs į atsargą nuo 1941 m. sausio 16 d. pradėjo dirbti Birštono pradinės mokyklos vedėju, bet 1941 m. birželio 14 d. suimtas ir išvežtas į Sibirą. Iki 1949 gegužės mėn. kalėjo keliuose Mordovijos lageriuose. Pervežtas į Krasnojarsko kraštą netrukus mirė ir palaidotas B. Murtos kapinėse.

## Įvertinimas
* 1919 m. Vyčio Kryžiaus ordinas su kardais,
* Vytauto Didžiojo 3 laipsnio ordinas
* Gedimino 3 laipsnio ordinas
* 1996 m. Aleksoto mikrorajone Kazliškiuose jo vardu pavadinta gatvė (Kauno r. tarybos 1995 12 20 sprend. Nr. 83; Kauno m. tarybos 2003 03 21 sprend. Nr. T-99).
* 2007 m. Žaliakalnyje ant namo (Dzūkų g. 5) atidengta kolektyvinė atminimo lenta: „Šiame name 1933–1935 m. gyveno vienas Lietuvos apskričių kūrėjų, provizorius Kazys Kerpė. Čia yra gyvenę ir Lietuvos Respublikos Ministras Pirmininkas, Seimų narys prof. dr. Leonas Bistras (1937–1940 m.), Lietuvos kariuomenės brigados generolai **Kazys Sprangauskas** (1933–1937 m.) ir Kazys Tallat-Kelpša (1935–1940 m.)“  (Kauno m. savivaldybės administracijos direktoriaus 2007 07 04 įsak. Nr. A-2295).

## Šaltiniai ir literatūra
# Gen. K. Sprangausko g. Kaunas: gatvės ir žmonės. Kaunas, 2001. P. 146–147.
# Sprangauskaitė, Danutė. Tėvo vardas grįžo iš užmaršties. Kauno diena. 1995, lapkr. 22, p. 17.
# Šleikus, Juozas. Tragiško likimo žmogus. Gyvenimas. 1995, lapkr. 22, p. 3.
Žakarė

**Žakarė** (*Caiman yacare*) – aligatorinių (*Alligatoridae*) šeimos roplių rūšis. Paplitusi Pietų Amerikoje: pietų Brazilijoje (ypač Pantanalyje), rytų Bolivijoje, Argentinoje (Mesopotamijoje, Iberoje), Paragvajuje.

Užauga 2-3 m ilgio. Minta žuvimis, moliuskais, vėžiagyviais.

Žakarės pavadinimas kilo iš gvaranių kalbos žodžio *jakare*.
Žibai

**Žibai** – buvęs kaimas Šilutės rajono savivaldybėje, 1911 m. kartu su Verdaine ir Šilokarčema sujungtas į vientisą Šilutės miestą. XX a. pradžioje per kaimą nutiestas siaurukas Šilutė-Kulėšai.

## Istorija

Žibai minimi nuo 1540 m. Vėliau minimi 1796–1802 m. Šrioterio parengtame plane; juo buvo įvardyta ir XIX a. viduryje Šilokarčemos apskrityje įkurta kaimo bendruomenė. XIX a. viduryje Šilokarčemos apskrityje įsteigta Žibų kaimo bendruomenė 1874 m. buvo priskirta Šilokarčemos valsčiui, pateko į Verdainės parapiją.

1911 m. gegužės 24 d. Žibai prijungti prie Šilokarčemos kaimo bendruomenės.

## Gyventojai

## Šaltiniai
Jedvabnas

**Jedvãbnas**  (, , ) – miestas šiaurės rytų Lenkijoje, Palenkės vaivadijoje, Lomžos apskrityje, Jedvabno valsčiuje. Mieste yra I pasaulinio karo vokiečių kareivių kapinės. Per miestą eina vaivadijos kelias Nr. DW668.

## Istorija

Nuo V a. pr. m. e. iki XIII a. šiose vietovėse gyveno lietuviams artima baltų tauta – jotvingiai. 1415 m. įkurta Jedvabno Šv. Apaštalo Jokūbo parapija. 1417 m. pastatyta pirmoji medinė bažnyčia. Pirmą kartą gyvenvietė paminėta 1455 m. Nuo 1569 m. iki 1795 m. kaimas priklausė Abiejų Tautų respublikai. 1736 m. liepos 17 d. karalius Augustas III suteikė gyvenvietei miesto teises ir galimybę rengti sekmadieninius turgus bei penkias muges per metus. Taip pat miestui suteiktas Jedvabno miesto herbas. 1737-1738 m. pastatyta nauja medinė bažnyčia su dviem bokštais. 1770 m. pastatyta Jedvabno Senoji sinagoga. XVIII a. pabaigoje pastatyta tekstilės gamykla. 1851 m. gamykloje buvo 17 staklių, 36 darbuotojai ir tai buvo 11 pagal dydį tekstilės gamykla Lenkijos Kongreso karalystėje. 1862 m. įrengtos 11 mechaninių ir 13 rankinių staklių. XIX a. įkurtos Jedvabno žydų kapinės. 1900 m. mieste gyveno 1,941 žydas. I pasaulinio karo metu mieste vyko dideli mūšiai. 1939 m. rugsėjo 2 d. miestą užėmė Trečiojo Reicho kariuomenė, bet mėnesio pabaigoje miestas buvo perduotas Tarybų Sąjungai. 1939-1941 m. ir 1944 m. miestas buvo Jedvabno rajono centras. 1941 m. birželio 22 d. miestą užėmė Trečiojo Reicho kariuomenė. 1941 m. liepos 10 d. vietos lenkai surengė žiaurias žydų skerdynes, kai buvo nužudyta 300–400 žydų. Šios žudynės įvardijamos kaip Jedvabno pogromas. Ilgą laiką manyta, kad tai nacių darbas, tačiau paaiškėjo, kad nacių valdžia tik davė leidimą žudynėms, o jas inicijavo ir atliko tik lenkai.

## Galerija

Jedwabne Z-pomnik.jpg|Paminklas Jedvabno pogromo aukoms
Jedwabne Synagogue.jpg|Jedvabno Senoji sinagoga


## Nuorodos
* Aprašymas apie Jedvabno pogromą (rusų k.);
* Jedvabno miesto istorija (lenkų k.) ;
* Jedvabno žydų istorija (lenkų k.) .
Didysis Tyrulis

**Didysis Tyrulis** − pelkė Radviliškio rajone, 13 km į pietus nuo Šiaulių, 14 km į vakarus nuo Radviliškio. Tai didžiausias eksploatuotas pelkinis kompleksas visoje Lietuvoje.

Pelkės plotas ~4 717 ha. Pelkė ištįsusi apie 19 km iš šiaurės rytų į pietvakarius tarp dviejų lygiagrečių moreninių gūbrių, fliuvioglacialiniame slėnyje. Yra nesupelkėjusių salų (apie 135 ha).
Per Didįjį Tyrulį teka Šimšė (į Gauštvinio ežerą).

Pelkę maitina krituliai, paviršiaus nuotėkio ir Šimšės potvynių vandenys. Pietrytinėje dalyje yra šaltinių. Pelkė šiaurėje apaugusi pušynu, viduryje − pavieniais beržais ir gluosniais, pietuose − lapuočių mišku.

Durpių klodo didžiausias storis 8 m, vidutinis susiskaidymas 21 %, vidutinis peleningumas 5,3 %. Po durpėmis yra ežerinių nuosėdų (sapropelis) sluoksnis; jo storis iki 2,5 m. Dugne žvyringas priemolis, molis ir smėlis. Durpės pradėtos kasti 1953 m.

## Šaltiniai
Oumar Kalabane

**Omaras Kalabanas** (g. 1981 m. balandžio 8 d.) – buvęs futbolininkas, Gvinėjos rinktinės gynėjas.

## Rinktinė
Su  žaidė 2006 ir 2008 m. Afrikos Tautų taurėse (įmušė įvartį Ganai).

## Dalyvavimas čempionatuose

|}

## Išnašos

## Nuorodos
*
Junior Agogo

**Manuelis „Džunioras“ Agogo** (1979 m. rugpjūčio 1 d. – 2019 m. rugpjūčio 22 d.) – buvęs futbolininkas, Ganos rinktinės puolėjas.

## Karjera
Per savo karjerą rungtyniavo Anglijoje (žemesnių lygų klubuose), JAV, Egipte, Kipre.

## Rinktinė
2003 m. debiutavo .

Su rinktine dalyvavo 2008 m. Afrikos Tautų taurėje.

## Laimėjimai
* Afrikos Tautų taurės bronza (2008 m.)
* Football League One antroji vieta (2008 m.) su Nottingham Forest FC

## Dalyvavimas čempionatuose

|}

## Išnašos

## Nuorodos
*
Černihivas

**Černigovas** arba **Černihivas** () – miestas Ukrainoje, srities administracinis centras. Įkurtas 907 m., Magdeburgo teisė – nuo 1623 m. Miestas išsidėstęs prie Desnos upės. 300,5 tūkst. gyventojų (2005). Černogove yra dvi aukštosios mokyklos (pedagoginė ir techninė), du muziejai, dramos teatras ir filharmonija.

## Sportas
* FK Desna – vyrų futbolo klubas iš Černihivo. Šiuo metu žaidžia Pirmojoje Ukrainos futbolo lygoje.
* FK Černihiv – vyrų futbolo komanda, kuri žaidžia Ukrainos futbolo mėgėjų lygoje.
* Moterų futbolo klubas „Legenda“ – daugkartinės Ukrainos čempionės ir medalininkės. dalyvavo ir Europos turnyruose.

## Miestai partneriai
Černigovas yra užmezgęs partnerystės ryšius su šiais miestais:
*  Detroitas, JAV
*  Hradec Kralovė, Čekija
*  Memingenas, Vokietija
*  Tarnobžegas, Lenkija
*  Uogrė, Latvija

## Galerija


Image:AX Chernihiv Pyatnytska Church.jpg|1201
Spasopreobrazh-cathedral-chernihiv.JPG|1030
Чернигов. Елецкий монастырь.jpg|
2014 Чернігів Україна Адміністративний будинок.jpg
Чернігів. Обласна філармонія.JPG
Дзвіниця, 5 ярусів,висота 58 метрів, Троїцький монастир.jpg
Chernigiv Desna hotel IMG 8722 74-101-0076.JPG
NSH Chernigiv Spaso-Preobrazhenskiy Sobor 001.JPG
Чернигов, храм Михаила и Федора.JPG
Драматичний театр ім.Т.Г.Шевченка - Teatro Dramático Shevchenko.jpg
Введенська церква. Чернігів.jpg
74-101-0020 Troyckiy Sobor 3.jpg
BudArhiepiskop.JPG
Чернігівський вокзал.JPG




## Taip pat skaitykite
* Černigovo sritis
* Ukraina

## Nuorodos
* Oficiali svetainė (ukr., rus., angl. k.)

## Šaltiniai
Saladinas

**Saladinas** (, , jo tikrasis vardas buvo *Salach ad Din Jusuf ibn Ajjub*, vardas – *Jusufas, Ajjubo sūnus*, o *Salach ad Din* reiškia „*Tikėjimo teisingumas*“, bet vakaruose jį vadino Saladinu, gimė apie 1138 m. Tikrite, Mesopotamijoje; mirė 1193 m. kovo 4 d. Damaske) – musulmonų karvedys. 1187 m. spalio 2 d. nugalėjo kryžininkus ir užėmė Jeruzalę. Vėliau jis tapo Egipto ir Sirijos sultonu.

## Biografija

Būdamas Damasko sultono kariuomenės vyriausiasis vadas, 1169 m. Saladinas atvyko į Egiptą; čia 1171 m. jis nuvertė Fatimidų dinastiją ir davė pradžią Ajubidų dinastijai. 1174 m. Saladinas užgrobė Siriją, o 1175 m. kalifas jį pripažino Egipto, Sirijos bei Palestinos sultonu. Užgrobę Alepą (1183 m.) bei Mosulą (1186 m.), 1187 m. prie Hitino sunaikino kryžiuočių armiją ir paėmė Jeruzalę. Tai išprovokavo trečiąjį kryžiaus žygį (1189-1192 m.), kuris galiausiai baigėsi taikiu Saladino ir Ričardo Liūtaširdžio susitarimu. Jeruzalė ir toliau liko musulmonų rankose, o krikščionims buvo leista laisvai prieiti prie šventųjų vietų. Dėl riteriško būdo Saladiną labai gerbė ir krikščionys. G. E. Lesingas šį kryžiuočių priešą pasirinko pagrindiniu savo dramos "Natanas Išmintingasis" veikėju.

## Šaltiniai
Baffour Gyan

**Baffour Gyan** (g. 1980 m. liepos 2 d.) – buvės Ganos futbolininkas, puolėjas. Kitados atstovavo Ganos rinktinei. 

Bafūro brolis Asamoah Gyan taip pat garsus futbolininkas.

## Karjera

## Rinktinė
2000 m. debiutavo Nacionalinėje komandoje.

Atstovavo šaliai 2008 m. Afrikos Tautų taurėje bei 2004 m. vasaros olimpinėse žaidynėse.

## Dalyvavimas čempionatuose

|}

## Išnašos

## Nuorodos
*
Quincy Owusu-Abeyie

**Kvinsis Džeimsas Ovusu-Abejė** (g. 1986 m. balandžio 15 d.) – buvęs futbolininkas, saugas; kitados atstovavęs Ganos rinktinei.

## Karjera

Priklausė Kataro Al Sadd klubui. Nuomos pagrindais perleistas Malaga CF.

## Rinktinė
2007 m. debiutavo Nacionalinėje komandoje.

Su rinktine dalyvavo 2008 m. Afrikos Tautų taurėje. Anksčiau rungtyniavo Nyderlandų jaunimo rinktinėje.

## Dalyvavimas čempionatuose

|}

## Išnašos

## Nuorodos
* 
* Statistika
Fodé Mansaré

**Fodė Mansaris** (; g. 1981 m. rugsėjo 3 d.) – buvęs futbolininkas, Gvinėjos rinktinės saugas.

## Rinktinė
 rungtyniavo nuo 2001 m. 

Su rinktine dalyvavo 2004, 2008 m. Afrikos Tautų taurėse.

## Dalyvavimas čempionatuose

|}

## Išnašos

## Nuorodos
*
Kanfory Sylla

**Kanfori Sila** (g. 1980 m. liepos 7 d.) – buvęs futbolininkas, Gvinėjos rinktinės gynėjas.

## Karjera
Karjerą pradėjo gimtinėje, tačiau netrukus persikėlė į Prancūziją. 

Vėlesniais metais rungtyniavo Graikijoje, Turkijoje ir EGS Gafsa (Tunisas).

## Rinktinė
 rungtyniavo nuo 2004 m. 

Su rinktine dalyvavo 2004, 2006 ir 2008 m. Afrikos Tautų taurėse.

## Dalyvavimas čempionatuose

|}

## Išnašos

## Nuorodos
*
Victor Correia

**Viktoras Korėja** (g. 1985 m. sausio 12 d.) – buvęs Gvinėjos futbolininkas kilęs iš Bisau Gvinėjos, Gvinėjos rinktinės saugas.

## Rinktinė
 rungtyniavo nuo 2005 m. Su rinktine dalyvavo 2008 m. Afrikos Tautų taurėje.

## Dalyvavimas čempionatuose

|}

## Išnašos

## Nuorodos
*
Ismaël Bangoura

**Ismaelis Bangura** (g. 1985 m. sausio 2 d.) – futbolininkas, Gvinėjos rinktinės puolėjas.

## Rinktinė
 rungtyniavo nuo 2005 m. 

Su rinktine dalyvavo 2006, 2008, 2012 m. Afrikos Tautų taurėse.

## Dalyvavimas čempionatuose

|}

## Išnašos

## Nuorodos
*
Baltosios Vokės pelkė

**Baltosios Vokės pelkė** − pelkė Vilniaus, Trakų ir Šalčininkų rajonuose, 12 km į pietvakarius nuo Vilniaus, į vakarus nuo Vilniaus–Lydos geležinkelio.

Pelkės plotas 4 099 ha. Pelkė ištįsusi iš šiaurės rytų į pietvakarius apie 20 km Pietryčių lygumoje. Iš visų pusių, išskyrus šiaurės vakarus, ją supa miškai. Pelkės viduryje yra 3 didelės žvyringos salos, kuriose įsikūrę Merešlėnų, Papiškių bei Mikašiūnų gyvenvietės, taip pat 10 mažesnių sausmių (bendras plotas 824 ha).

Pelkės pietinėje dalyje telkšo Papio ežeras, kanalu sujungtas su Merkiu. Ties Mikašiūnais į ežerą įteka Akva. Iš Papio ežero išilgai pelkės teka Vokė (Neries intakas). Pelkės vidurinėje dalyje į Vokę įteka Krempė, Asdrė ir Rudamina.

Durpės pelkėje pradėtos kasti prieš Antrąjį pasaulinį karą, o nuo 1952 m. jos pietinėje dalyje veikė durpių įmonė. 1976 m. duomenimis, durpių klodo didžiausias storis buvo 7,1 m, vidutinis susiskaidymas 28 %, vidutinis peleningumas 10 %. Durpių kasyba truko iki XX a. 9-ojo dešimtmečio; jai liovusis, po kurio laiko teritorijoje priaugo medžių, krūmų ir nendrių.

Į pietus nuo Papio ežero esanti pelkės dalis vadinama **Katėčių pelke**. Tai raistinė aukštapelkė su pušų, gailių ir magelaninio kimino bendrijomis. Durpių klodas mišraus tipo; jo storis siekia 6 m. Durpės vidutiniškai susiskaidžiusios, paviršiuje mažai peleningos. Paežerėje jos slūgso ant nestoro ežerinių nuosėdų sluoksnio. Pamerkyje esančiuose pelkės plotuose sėjamos pašarinės žolės.

Pelkės pietinė dalis susidarė, užželiant didžiuliam ežerui, kadaise tyvuliavusiam ledyno pakraštyje (jo liekana yra Papio ežeras). Pelkės vidurinė ir šiaurinė dalys susidarė poledyninės upės slėnyje, kuris supelkėjo dėl versmių gausumo.

## Išnašos
André Ayew

**Andrė Dede Aju** (g. 1989 m. gruodžio 17 d.) – futbolininkas, ilgametis Ganos rinktinės puolėjas. Andrė yra garsaus Ganos futbolininko Abedi Pelė sūnus. Jo brolis Džordanas Aju taip pat futbolininkas.

## Karjera

## Rinktinė
2007 m. debiutavo .

Su rinktine dalyvavo 8 Afrikos Tautų taurės turnyruose, 3 pasaulio čempionatuose.

## Dalyvavimas čempionatuose

|}

## Laimėjimai
;Marseille
* Trophée des Champions: 2010, 2011 m.
* Coupe de la Ligue: 2010–11, 2011–12 m.
;Gana
* Afrikos Tautų taurė: 2 vieta – 2010, 2015 m., 3 vieta – 2008 m.
* Afrikos jaunimo čempionatas: 2009 m.
* FIFA jaunimo iki 20 m. pasaulio čempionatas: 2009 m.
;Asmeniniai
* Afrikos metų futbolininkas: 2011 m.

## Išnašos

## Nuorodos
* 
*
Kémoko Camara

**Kemokas Kamara** (g. 1975 m. gegužės 4 d.) – buvęs futbolininkas, Gvinėjos rinktinės vartininkas. 

## Karjera
Rungtyniavo Belgijoje, Izraelyje, Pietų Afrikos Respublikoje.

2008 m. kovo mėn. pasirašė trumpalaikę sutartį su Dundee United FC (Škotija), bet niekada nepasirodė pagrindinėje sudėtyje.

2008 m. pabaigoje paliko klubą. Rungtyniavo Prancūzijos regioninės lygos klube SO Cholet.

## Rinktinė
Su  žaidė 2004, 2006, 2008 m. Afrikos Tautų taurėse.

## Dalyvavimas čempionatuose

|}

## Išnašos

## Nuorodos
*
Mamadou Bah

**Mamadu Ba** (g. 1988 m. balandžio 25 d.) – futbolininkas, Gvinėjos rinktinės saugas.

## Karjera
2010 m. rugpjūčio 31 d. pasirašė trejų metų sutartį su VfB Stuttgart.

Su  žaidė 2008 m. Afrikos Tautų taurėje.

## Dalyvavimas čempionatuose

|}

## Išnašos

## Nuorodos
*
Alsény Camara

**Alsenis Kamara** (g. 1986 m. balandžio 11 d.) – futbolininkas, Gvinėjos rinktinės gynėjas.

## Rinktinė
Su  dalyvavo 2008 m. Afrikos Tautų taurėje.

## Dalyvavimas čempionatuose

|}

## Išnašos

## Nuorodos
*
Luomas

**Luomas** – socialinė grupė, turinti įstatymais ir papročiais nustatytas paveldimas teises, privilegijas ir pareigas. Atsirado XI a. feodalinėje visuomenėje išskiriama trys luomai: bajorų, dvasininkų ir miestiečių. Trečiojo luomo sąvoka išskiriama tik po X–XI a. kryžiaus karų, kai išsiskiria miestiečių luomas.